|  |  |  |
| --- | --- | --- |
|  | **Konkurs za izradu znaka** **i logotipa maratonske trke****SERBIA OPEN MARATHON** |  |

Drage sugradjanke i sugradjani,

U cilju popularizacije bavljenja sportom, Atletski Savez Srbije planira da organizuje novu maratonsku trku u Beogradu, 4.novembra 2018. godine. Staza trke je kružne putanje, bez uspona, brza, idealna za postavljanje ličnih trkačkih rekorda.

Pozivamo Vas da pokažete svoj talenat I da se uključite u konkurs za izradu **originalnor rešenja** znaka i logotipa maratonske trke: SERBIA OPEN MARATHON.

1. **Zadatak**

Rešenje zaštitnog znaka **maratona** treba da**:**

* Jasno sadrži naziv maratona - SERBIA OPEN MARATHON;
* Sažima temu trčanja, rekreacije i Atletskog Saveza Srbije;
* Obezbeđuje vizuelnu prepoznatljivost, ostavlja snažan i upečatljiv utisak;
* Privlači pažnju ciljne grupe (trkača/rekreativaca);
* Bude originalan, reprezentativan i lako prepoznatljiv;
* Adekvatno se razvija i primenjuje na svim dokumentima i brending elementima: vizit karta, memorandum, koverta, sajt, table za obeležavanje u prostoru i van njega, majicama, medaljama, i ostalom promotivnom materijalu;
* Bude jasan, stabilan, konzistentan i koherentan;
* Da budu upotrebljene tri boje, crveno, plava, bela;
* Da rešenje može da se koristi i monohromatsko;

**2. Karakter konkursa:**

* Prema vrsti, konkurs je opšti.
* Prema zadatku, konkurs je idejni.
* Prema obliku, konkurs je jednostepen.

**Autor predloženog rada može da bude pojedinac, grupa, dizajn studio ili marketing agencija.**Predloženi radovi moraju da odgovaraju instrukcijama navedenim u opisu i vrednostima koje promoviše Atletski Savez Srbije. Pravo učešća na konkursu imaju svi građani Republike Srbije kao: lice/grupa/agencija. Jedan Autor može poslati više rešenja, s tim da svako od rešenja mora biti dostavljeno i prezentovano kao poseban, nezavisan predlog.

**3. Sadržaj rešenja i način predaje**Konkursni rad treba da sadrži sledeće elemente:

**Prijava,** napisana u telu mejla, treba da sadrži sledeće podatke**:**

1. Ime i prezime učesnika konkursa / Naziv grupe autora / Naziv dizajn studija / Naziv marketing agencije
2. Kontakt informacije (adresa, adresa elektronske pošte, mobilni telefon)

**Konkursni rad u prilogu** (kao attachment u pdf format – maksimalne veličine do 10MB) koji treba da sadrži sledeće elemente:

a) Kratko obrazloženje idejnog rešenja

b) Vizuelni materijal koji treba da sadrži:
- Logo u PDF dokumentu:
- 2 opcije -  u boji i crno-belo rešenje / pozitiv i negativ \*boje za primenu u štampi, kao i za potrebe digitalnih medija CMYK - RGB

**Dokumenta treba poslati isključivo elektronskom poštom na adresu:** **serbiaopenmarathon@gmail.com****,**

sa naznakom „ASS - Prijava za konkurs za maratonsku trku“.

**4. Rok za predaju resenja**

**Rok** za predaju resenja **je 26.mart 2018. godine (do ponoći)**. Rezultati konkursa biće objavljeni do 28. marta 2018. godine.

**5. Kriterijumi**
Pri odabiru radova komisija će ocenjivati sledeće kriterijume:

* poštovanje instrukcija koje su date u zadatku,
* umetnički kvalitet i inovativnost radova,
* jasan i aktuelan koncept,
* primenjivost idejnog rešenja i njegov razvoj

**6. Nagrada**

Za tri prvoplasiranog učesnika predviđenu su **robne nagrade – sportska oprema**, a svim ostalim učesnicima Konkursa biće izdati Sertifikat o učešću na Konkursu

**7. Autorska prava**

Odmah nakon izbora autora i idejnog rešenja novog kompanijskog znaka, biće potpisani i posebni ugovori koji regulišu sva međusobna prava i obaveze, uključujući i prenos autorskih prava sa autora na Atletski Savez Srbije. Autor(i) izabranog rada u celini i isključivo preneće na Atletski Savez Srbije sva imovinska autorska prava na izabranom autorskom delu, pravo na ekonomsko iskorišćavanje i umnožavanje autorskog dela i svim njegovim izmenama / preradama. Prenos prava je isključiv, prostorno, vremenski i predmetno neograničen.

Sportski pozdrav,

Organizacioni tim

**SERBIA OPEN MARATHON**